
讞讜诇讬谉 拽讻讛 注"讘 - 驻讬专讜砖 砖讟讬讬谞讝诇抓

讛谞讜讙注 讘讞转讬讻转 讘砖专 诪谉 讛诪转 砖砖讬注讜专讛 讛讜讗 讻讞爪讬 讝讬转, 讜讘讗讜转讛 注转 讚讘专 讗讞专 (讻讙讜谉 拽专砖) 诪讗讛讬诇 注诇讬讜 讜注诇 讞转讬讻转 讘砖专 讗讞专转 诪谉 讛诪转 砖砖讬注讜专讛 讛讜讗 讻讞爪讬 讝讬转 鈥� 讛专讬讛讜 讟讛讜专.


讜讗讬 讞讚 砖诪讗 [讜讗诐 砖诐 讗讞讚] 讛讜讗, 诇讟讜诪讗转 诪讙注 讜诇讟讜诪讗转 讗讜讛诇, 讗诪讗讬 [诪讚讜注] 讗讚诐 讝讛 讟讛讜专? 讜讗讜诪专讬诐: 讗诇讗 诪注转讛 拽砖讬讗 专讬砖讗 [拽砖讛 讛转讞诇转 讗讜转讛 诪砖谞讛] 砖诪诪谞讛 注讜诇讛 砖诪爪讟专驻讜转 讟讜诪讗转 讗讜讛诇 诇讟讜诪讗转 诪讙注 注诇 诪讛 砖注讜诇讛 诪住讜祝 讛诪砖谞讛 砖讗讬谉 诪爪讟专驻讜转 讟讜诪讗转 讗讜讛诇 诇讟讜诪讗转 诪讙注!


讗诪专 专' 讝讬专讗: 讘转讞讬诇转 讛诪砖谞讛 诪讚讜讘专 讘讞转讬讻转 讘砖专 诪谉 讛诪转 讛谞诪爪讗转 讘诪拽讜诐 讚讞讜拽, 讜谞拽专讗转 讟讜诪讗讛 专爪讜爪讛 (爪驻讜驻讛, 讝讜 砖讗讬谉 诇讛 诪拽讜诐 诪专讜讜讞), 砖谞诪爪讗转 讘讬谉 砖谞讬 诪讙讚诇讬诐 (讗专讜谞讜转 注抓) 注住拽讬谞谉 [注讜住拽讬诐 讗谞讜], 讜讗讬谉 讘讬谞讬讛谉 专讜讜讞 讻砖讬注讜专 驻讜转讞 讟驻讞, 砖讻讬讜谉 砖诪讗讛讬诇 讛讗讚诐 讘讬讚讜 讛讗讞转 诪注诇 讛诪讙讚诇讬诐 讛诇诇讜, 讜讛讟讜诪讗讛 讛专爪讜爪讛 注讜诇讛 讻诇驻讬 诪注诇讛, 谞诪爪讗 砖讻讜诇讛 谞讙讬注讛 讗讞转 讛讬讗, 砖讛讜讗 讻谞讜讙注 讘讬讚讜 讘讟讜诪讗讛 诪诪砖, 讜讛讟讜诪讗讛 谞讜讙注转 讘讜 讻砖讛讬讗 讘讜拽注转 讜注讜诇讛. 讜谞诪爪讗 讗讬驻讜讗 砖讗讬谉 诪讛诪砖谞讛 讘讗讛诇讜转 专讗讬讛 诇砖讬讟转 专' 讬讜讞谞谉 砖诪讗讛讬诇 讛专讬讛讜 讻谞讜讙注.


讜砖讜讗诇讬诐: 讗诇讗 诪注转讛 诪讗谉 [诪讬] 讛转谞讗 讚拽专讬 [砖拽讜专讗] 诇讟讜诪讗转 讗讛诇 "谞讜讙注", 讻砖讬讟转 专' 讬讜讞谞谉? 讜诪砖讬讘讬诐: 砖讬讟转 专' 讬讜住讬 讛讬讗, 讚转谞讬讗 [砖讻谉 砖谞讜讬讛 讘专讬讬转讗], 专' 讬讜住讬 讗讜诪专: 讻诪讜转 讘砖讬注讜专 诪诇讗 转专讜讜讚 (讻祝) 砖诇 专拽讘 (讘砖专 讛诪转 砖谞专拽讘) 讛专讬讛讬 诪讟诪讗 讻讚专讱 砖讛诪转 注爪诪讜 诪讟诪讗, 讘砖诇讜砖讛 讗讜驻谞讬诐: 讘诪讙注 讘讜, 讜讘诪砖讗 讗讜转讜 讜讘讗讛诇 讛诪讗讛讬诇 注诇 讛专拽讘 讜注诇 讛讗讚诐.


讘砖诇诪讗 [谞谞讬讞, 讝讛 诪讜讘谉] 砖诪讟诪讗 讛专拽讘 讘诪砖讗 讜讘讗讛诇, 砖讻谉 诇注谞讬谉 讟讜诪讗转 诪砖讗 鈥� 讛讗 拽讗 讟注讬谉 诇讬讛 诇讻讜诇讬讛 [讛专讬 讛讜讗 谞讜砖讗 讗讜转讜 讻讜诇讜, 讗转 讻诇 诪诇讜讗 讛转专讜讜讚] 讘讘转 讗讞转. 讜讻讬讜爪讗 讘讝讛 诇注谞讬谉 讟讜诪讗转 讗讜讛诇 鈥� 讛讗 拽讗 [讛专讬 讛讜讗] 诪讗讛讬诇 讗讻讜诇讬讛 [注诇 讻讜诇讜] 讘讘转 讗讞转, 讜谞讟诪讗 讘讻讱. 讗诇讗 讝讛 讛谞讜讙注 鈥� 讛讗 [讛专讬] 讛讜讗 诇讗 谞讙注 讘讻讜诇讬讛 [讘讻讜诇讜], 讜讻讬爪讚 讛讜讗 讬讻讜诇 诇讛讬讟诪讗?! 讗诇讗 诇讗讜 砖诪注 诪讬谞讛 [讛讗诐 诇讗 谞诇诪讚 诪讻讗谉] 讻讬 诪讗讬 [诪讛 驻讬专讜砖] "谞讜讙注" 砖讗诪专 专' 讬讜住讬? 诪讗讛讬诇. 讜讝讛讜 讛转谞讗 讛住讘讜专 讻砖讬讟转 专' 讬讜讞谞谉 砖诪讗讛讬诇 谞拽专讗 "谞讜讙注".


 讜诪拽砖讬诐: 讗讬讱 讗驻砖专 诇驻专砖 讻谉,  讜讛讗 拽转谞讬 [讜讛专讬 砖谞讛] 专' 讬讜住讬 讘讘专讬讬转讗 "谞讜讙注" 诇讞讜讚 讜讛讗 拽转谞讬 [讜讛专讬 砖谞讛] "诪讗讛讬诇" 诇讞讜讚, 讜讛专讬 砖讗讬谉 诪讗讛讬诇 谞拽专讗 "谞讜讙注"! 讗诪专 讗讘讬讬: 讗讬谉 讝讜 拽讜砖讬讛, 砖讻谉 讬砖 诇讛讘讞讬谉 讘讬谉 诪讗讛讬诇 注诇 讛讟讜诪讗讛 讛谞诪爪讗转 诪转讞转 诇讬讚讜 讛诪讗讛讬诇讛 讘砖讬注讜专 砖诇诪讟讛 (驻讞讜转) 诪讟驻讞 鈥� 讛专讬 讗讛诇 讝讛 谞拽专讗 "谞讙讬注讛", 讜讘讝讛 讗诪专 专' 讬讜住讬 砖诪诇讜讗 转专讜讜讚 专拽讘 诪讟诪讗 讘诪讙注. 讜讗讬诇讜 讛诪讗讛讬诇 注诇 讛讟讜诪讗讛 砖诪转讞转讬讜 讘砖讬注讜专 砖诇诪注诇讛 (讬讜转专) 诪讟驻讞 鈥� 讛专讬 讝讛 讗讛诇 讙专讬讚讗 [住转诐], 讜讘讝讛 讗诪专 专' 讬讜住讬 砖诪诇讗 转专讜讚 专拽讘 诪讟诪讗 讘讗讜讛诇.


专讘讗 讗诪专: 诇讚注转 专' 讬讜住讬 讗驻讬诇讜 讻砖诪讗讛讬诇 注诇 讛讟讜诪讗讛 砖诇诪注诇讛 诪讟驻讞 谞诪讬 [讙诐 讻谉] 讗讛诇 谞讙讬注讛 讛讜讗, 讜讛讬讻讬 讚诪讬 [讜讗讬讱 谞讞砖讘, 讘讗讬讝讛 讗讜驻谉 讛讜讗 诪讜讙讚专] 讻讗讛诇 讙专讬讚讗 [住转诐], 讜诇讗 讻谞讜讙注? 讘讛诪砖讻讛, 讻讗砖专 讚讘专 诪讗讛讬诇 注诇 讛讗讚诐 讜注诇 讛讟讜诪讗讛 讙诐 讬讞讚. 砖讛讚讘专 讛诪讗讛讬诇 诪诪砖讬讱 讗转 讛讟讜诪讗讛 诪谉 讛讚讘专 讛诪讟诪讗 讗诇 讛讗讚诐.


讗诪专 专讘讗: 诪谞讗 讗诪讬谞讗 诇讛 [诪谞讬谉 讗谞讬 讗讜诪专 讗讜转讛, 讗转 讚注转讬 讝讜]? 讚转谞谉 [砖讻谉 砖谞讬谞讜 讘诪砖谞讛], 专' 讬讜住讬 讗讜诪专: 讞讘讬诇讬 诪讟讛 (专砖转 讛注砖讜讬讛 诪讞讘诇讬诐 讛诪砖诪砖转 诇砖讘转 注诇讬讛), 讜讻谉 住专讬讙讬 (专砖转 住讜专讙讬诐) 讛讞诇讜谞讜转, 砖砖讟讞诐 讘讬谉 拽讜专讜转 砖讘讙讙 讛讘讬转, 讜注转讛 讛诐 诪砖诪砖讬诐 讻转拽专讛 讘讬谉 讛讘讬转 诇注诇讬讛 鈥� 讛专讬 讗诇讛 讛转讘讟诇讜 注诐 拽讘讬注转谉 讻转拽专讛, 讜讗讬谉 讛诐 诪拽讘诇讬诐 讟讜诪讗讛. 讜讗祝 砖讬砖 讘专砖转讜转 讛诇诇讜 谞拽讘讬诐, 讛专讬讛诐 讞讜爪爪讬谉 讘讬谉 讛讘讬转 诇注诇讬讬讛, 砖诇讗 诇讛讻谞讬住 讟讜诪讗讛 砖诇 讛诪转 讛谞诪爪讗转 讘转讜讱 讛讘讬转 诇爪讚 砖谞讬, 诇注诇讬讛.


 讜讗诐 驻专住谉 讗转 讛专砖转讜转 讛诇诇讜 注诇 驻谞讬 讛诪转 讛谞诪爪讗 诪讞讜抓 诇讘讬转, 砖转诇讗谉 讘讗讜讬专, 讜诇讗 拽讘注谉, 讻诇 讛谞讜讙注 讻谞讙讚 讛谞拽讘 砖讘专砖转讜转 讛诇诇讜 鈥� 讛专讬讛讜 讟诪讗, 讜讛谞讜讙注 砖诇讗 讻谞讙讚 讛谞拽讘 鈥� 讛专讬讛讜 讟讛讜专.


讜谞讘专专: 讛讬讻讬 讚诪讬 [讻讬爪讚 讘讚讬讜拽 讛讬讛 讛讚讘专]? 讗讬诇讬诪讗 [讗诐 转讗诪专] 砖驻专住 讗转 讛专砖转讜转 讘诪专讞拽 砖诇诪讟讛 (驻讞讜转) 诪讟驻讞 诪驻谞讬 讛诪转 鈥� 讝讛 讛谞讜讙注 砖诇讗 讻谞讙讚 讛谞拽讘 讗诪讗讬 [诪讚讜注] 讛讜讗 讟讛讜专? 讛诇讗 讘诪专讞拽 讻讛 拽专讜讘 讗诇 讛诪转, 谞讞砖讘讜转 讛专砖转讜转 讛诇诇讜 讻讗讞讚 诪讘讙讚讬讜 砖诇 讛诪转, 讜讻诪转 讛诇讘讜砖 讘讻住讜转讜 讛讬讗, 讜讻诇诇 讛讜讗 砖诪转 讘讻住讜转讜 诪讟诪讗, 砖讗讬谉 讛讻住讜转 讞讜爪爪转 讘讬谉 讛诪转 讜讘讬谉 讛诪讗讛讬诇 注诇讬讜!


讗诇讗 诇讗讜 [讛讗诐 诇讗] 诪讚讜讘专 砖驻专住 讘诪专讞拽 砖诇诪注诇讛 (讬讜转专) 诪讟驻讞 诪注诇 驻谞讬 讛诪转, 讜拽讗 拽专讬 诇讬讛 [讜讛讜讗 专' 讬讜住讬 拽讜专讗 诇讜] "谞讜讙注". 讛专讬 讗讬驻讜讗 砖诇砖讬讟转 专' 讬讜住讬 讗祝 讛诪讗讛讬诇 诪注诇 诇讟驻讞 谞拽专讗 "谞讜讙注", 讜砖诇讗 讻讚讘专讬 讗讘讬讬.


讗诪专 讗讘讬讬 讘讚讞讬讬转 专讗讬讬转讜 砖诇 专讘讗: 讗讬谉 讝讜 拽讜砖讬讛, 砖讻谉 诇注讜诇诐 诪讚讜讘专 讻讗谉 讘驻讜专住 讗转 讛专砖转讜转 讛诇诇讜 讘诪专讞拽 砖诇诪讟讛 诪讟驻讞, 讜讚拽讗诪专转 [讜诪讛 砖讗诪专转] 讘砖讗诇讛 诪讚讜注 讛谞讜讙注 砖诇讗 讻谞讙讚 讛谞拽讘 讟讛讜专, 讜讛专讬 讻诪转 讛诇讘讜砖 讘讻住讜转讜 讛讜讗 鈥� 讗讬谉 讛诪拽专讛 讛讝讛 讚讜诪讛 诇诪转 讛诇讘讜砖 讘讻住讜转讜, 砖讻谉 诪转 讘讻住讜转讜 鈥� 讛讻住讜转 讗讬谞讛 讞讜爪爪转 讘讬谉 讛诪转 诇诪讗讛讬诇 注诇讬讜, 诪砖讜诐 砖讘讛诇讘砖转 讛诪转 讘讻住讜转讜 讘讻讱 讛专讬讛讜 诪讘讟诇 诇讬讛 [讗讜转讜, 讗转 讛讻住讜转] 讗爪诇 讛诪转, 砖讬讛讗 讝讛 讘讙讚讜 砖诇 讛诪转. 讜诇讻谉 讛讻住讜转 谞讞砖讘转 讻讞诇拽 诪诪谞讜, 讜讗讬谞讛 讞讜爪爪转. 诪讛 砖讗讬谉 讻谉 讛讗讬 [讝讛] 讛专砖转 讛谞讬转谞转 诪注诇 驻谞讬 讛诪转 鈥� 诇讗 诪讘讟诇 诇讬讛 [讗讜转讜] 诇讙讘讬 讛诪转, 砖讛专讬 讛讜讗 注讜诪讚 诇讬讟诇讜 诪诪谞讜.


 讜砖讜讗诇讬诐 注诇 讛住讘专讜 砖诇 讗讘讬讬: 讗诐 讗讻谉 讛诪讚讜讘专 讘驻讜专住 诪注诇 驻谞讬 讛诪转 讘诪专讞拽 砖驻讞讜转 诪讟驻讞, 讗祝 砖讗讬谉 讗诇讛 谞讞砖讘讬诐 讻讻住讜转讜 砖诇 讛诪转, 讜诪讻诇 诪拽讜诐 转讛讜讬 [转讛讬讛, 转讬讞砖讘 讝讜] 讻讟讜诪讗讛 讟诪讜谞讛 (讛谞诪爪讗转 讘转讜讱 讞诇诇, 诪转讞转 诇讚讘专 讛专讞讜拽 诪诪谞讛 驻讞讜转 诪讟驻讞) 砖讛讬讗 讘讜拽注转 诪讘注讚 诇讗讜转讜 讛讚讘专 砖诪注诇讬讛, 讜注讜诇讛 诪注诇讛, 讜转讟诪讗 讗祝 讗转 讝讛 讛谞讜讙注 砖诇讗 讻谞讙讚 讛谞拽讘! 讜诪砖讬讘讬诐: 拽住讘专 [住讘讜专 讛讜讗] 专' 讬讜住讬 砖讟讜诪讗讛 讟诪讜谞讛 讗讬谞讛 讘讜拽注转 讜注讜诇讛.


讜诪谞讗 转讬诪专讗 [讜诪谞讬谉 讗转讛 讗讜诪专 讝讗转]? 讚转谞谉 [砖讻谉 砖谞讬谞讜 讘诪砖谞讛]: 转讬讘转 讛诪讙讚诇 (诪讙讬专讛 讘讗专讜谉) 讛谞诪爪讗 讘转讜讱 讛讘讬转, 砖讬砖 讘讛 注爪诪讛 讞诇诇 砖砖讬注讜专讜 讛讜讗 讻驻讜转讞 讟驻讞 (讟驻讞 注诇 讟驻讞 讘讙讜讘讛 讟驻讞), 讜讗讜诇诐 讗讬谉 讘讬爪讬讗转讛 (讘讞诇拽 讛诪讙讬专讛 讛谞砖诇祝 讛讞讜爪讛) 砖讬注讜专 砖诇 驻讜转讞 讟驻讞, 讗诐 讛讬转讛 讟讜诪讗讛 讘转讜讻讛 砖诇 讛诪讙讬专讛, 讜讻讙讜谉 砖讛讬讛 讘讛 讻讝讬转 诪谉 讛诪转 鈥� 讗讬谉 讛诪讙讬专讛 讞讜爪爪转 讘注讚 讛讟讜诪讗讛, 讜诇讻讱 讛讘讬转 讟诪讗. 讜讗诐 讬砖谞讛 讟讜诪讗讛 讘转讜讱 讛讘讬转 鈥� 讻诇 诪讛 砖讘转讜讻讛 砖诇 讛诪讙讬专讛 讛专讬讛讜 讟讛讜专, 砖讻谉 讗讬谉 讘驻转讞 讛诪讙讬专讛 砖讬注讜专 讻讟驻讞 注诇 讟驻讞.


 讜讟注诐 讛讚讘专: 诪驻谞讬 砖讚专讱 讟讜诪讗讛 讛讜讗 诇爪讗转 诪诪拽讜诪讛, 讜诇讻讱 讜讚讗讬 砖讟讜诪讗讛 讛谞诪爪讗转 讘转讜讱 讛诪讙讬专讛 转爪讗 诇转讜讱 讛讘讬转 讜转讟诪讗讜, 讜诇讻谉 讗祝 讻讗砖专 讛讟讜诪讗讛 讘转讜讱 讛诪讙讬专讛 讛专讬讛讬 诪讟诪讗讛 讗转 讻诇 讛讘讬转. 讜讗讜诇诐 讗讬谉 讚专讱 讛讟讜诪讗讛 诇讬讻谞住, 砖讗讬谉 讚专讱 讛讟讜诪讗讛 砖讘讘讬转 诇讛讬讻谞住 讗诇 讛讞诇诇 讛住讙讜专 砖讘转讜讻讜, 讻诪讙讬专讛 讝讜. 讜诇讻讱 讗诐 讛讟讜诪讗讛 讘讘讬转, 讻诇 诪讛 砖讘诪讙讬专讛 讟讛讜专. 砖讻讬讜谉 砖讛诪讙讬专讛 谞转讜谞讛 讘转讜讱 讗专讜谉 砖讬砖 讘讜 讗专讘注讬诐 住讗讛, 讜讛专讬讛讜 谞讞砖讘 诇讗讜讛诇, 讗祝 讛诪讙讬专讛 谞讞砖讘转 讻谉, 讻讬讜谉 砖讛讬讗 拽讘讜注讛 讘讜.


讜专' 讬讜住讬 诪讟讛专 讗转 讛讘讬转 讘讝诪谉 砖讛讟讜诪讗讛 谞诪爪讗转 讘转讜讱 讛诪讙讬专讛, 诪驻谞讬 砖讗讬谉 讝讛 讘讛讻专讞 砖讛讟讜诪讗讛 转讟诪讗讛 诇讻砖转爪讗 诪诪谞讛, 砖讛专讬 讬讻讜诇 讛讜讗 诇讛讜爪讬讗讛 诪谉 讛诪讙讬专讛 诇讗 讘砖讬注讜专 讛诪讟诪讗, 讗诇讗 诇讞爪讗讬谉, 讗讜 砖讬讻讜诇 讛讜讗 诇砖讜专驻讛 讘诪拽讜诪讛, 讘转讜讱 讛诪讙讬专讛.


讜拽转谞讬 住讬驻讗 [讜砖谞讛 讘住讜祝 讗讜转讛 诪砖谞讛] 砖讗诐 讛注诪讬讚讛 讗转 讛讗专讜谉 讘转讜讱 讛驻转讞 砖诇 讛讘讬转, 讜驻转讞讛 砖诇 讛讗专讜谉 驻讜谞讛 诇讞讜抓 诪谉 讛讘讬转, 讜诇讗 讗诇 转讜讱 讛讘讬转, 讗诐 讛讬转讛 讟讜诪讗讛 讘转讜讻讛 砖诇 讛讗专讜谉 鈥� 讻诇 讛谞诪爪讗 讘转讜讱 讛讘讬转 讛专讬讛讜 讟讛讜专. 砖讻谉 讻诇 讛讟讜诪讗讛 讬讜爪讗转 讗诇 诪讞讜抓 诇讘讬转. 讜讗诐 讛讬转讛 讟讜诪讗讛 讘讘讬转 鈥� 讻诇 诪讛 砖讘转讜讻讛 砖诇 讛讗专讜谉 讛专讬讛讜 讟讛讜专, 讻讬讜谉 砖讗讬谉 住讜驻讛 砖诇 讛讟讜诪讗讛 诇讛讬讻谞住 讗诇 讛讗专讜谉.

